清江何子發自荆湖宣撫幕客罷歸過我晉康投詩索報勉意塞請
作者：曾丰
朝代：宋

paragraphs: 南北新來尋舊盟，江淮襄漢又休兵。
召還開府諸元帥，謝遣游談幾老生。
背上琴聲忠憤激，腰間劍氣血冤腥。
君不見老范相知小相沮，橫渠自反高自許。
三略六韜付擲捐，中庸大學歸含咀。
未遑盡發千古聖道機，猶不失爲一代士宗主。